ประกาศธนาคารแห่งประเทศไทยที่ ฝกด. 1/2554เรื่อง การกําหนดหลักเกณฑ์วิธีการในการดําเนินการยึดหรืออายัดทรัพย์สินและการกําหนดจํานวนเงินที่จําเป็นสําหรับการดํารงชีพและเลี้ยงดูครอบครัวของบุคคลที่ถูกยึดหรืออายัดทรัพย์สิน------------------------------------------------------อื่นๆ - 1.เหตุผลในการออกประกาศ ด้วยพระราชบัญญัติธุรกิจสถาบันการเงิน พ.ศ. 2551 ได้บัญญัติให้ธนาคารแห่งประเทศไทยมีอํานาจสั่งยึดหรืออายัดทรัพย์สินของบุคคลผู้กระทําความผิด หรือตามกฎหมายอาจถือได้ว่าเป็นของบุคคลนั้น หรือตามพฤติการณ์ที่มีเหตุอันควรเชื่อได้ว่าเป็นของบุคคลนั้น เพื่อเป็นมาตรการป้องกันมิให้บุคคลผู้กระทําความผิดยักย้ายถ่ายเททรัพย์สิน อันเป็นการคุ้มครองประโยชน์ของประชาชนและให้กําหนดจํานวนเงินที่จําเป็นสําหรับการดํารงชีพและเลี้ยงดูครอบครัวของบุคคลที่ถูกยึดหรืออายัดทรัพย์สินด้วย ธนาคารแห่งประเทศไทยจึงได้ออกประกาศฉบับนี้ เพื่อกําหนดหลักเกณฑ์วิธีการในการดําเนินการยึดหรืออายัดทรัพย์สินและการกําหนดจํานวนเงินที่จําเป็นสําหรับการดํารงชีพและเลี้ยงดูครอบครัวของบุคคลที่ถูกยึดหรืออายัดทรัพย์สิน เพื่อให้มีความชัดเจนในการปฏิบัติและเป็นไปด้วยความเหมาะสมอื่นๆ - 2.อํานาจตามกฎหมาย อาศัยอํานาจตามความในมาตรา 152 วรรคสาม แห่งพระราชบัญญัติธุรกิจสถาบันการเงิน พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัดสิทธิเสรีภาพของบุคคลซึ่งมาตรา 29 ประกอบกับมาตรา 31 มาตรา 33 มาตรา 36 มาตรา 39 มาตรา 41 และมาตรา 43 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย ธนาคารแห่งประเทศไทยจึงออกประกาศกําหนดหลัเกกณฑ์วิธีการในการดําเนินการยึดหรืออายัดทรัพย์สินและการกําหนดจํานวนเงินที่จําเป็นสําหรับการดํารงชีพและเลี้ยงดูครอบครัวของบุคคลที่ถูกยึดหรืออายัดทรัพย์สินอื่นๆ - 3.เนื้อหาหมวด 1บททั่วไป------------------------------------ ข้อ 1 ในประกาศนี้ "บุคคลที่ถูกยึดหรืออายัดทรัพย์สิน" หมายความว่า บุคคลผู้กระทําความผิดตามมาตรา 140 มาตรา 141 มาตรา 142 มาตรา 143 มาตรา 144 มาตรา 145 มาตรา 146 หรือมาตรา 148 มาตรา 149 และมาตรา 150 แห่งพระราชบัญญัติธุรกิจสถาบันการเงิน พ.ศ. 2551"ผู้ดําเนินการยึดหรืออายัดทรัพย์สิน" หมายความว่า พนักงานธนาคารแห่งประเทศไทย ที่ธนาคารแห่งประเทศไทยแต่งตั้งเป็นผู้ดําเนินการยึดหรืออายัดทรัพย์สินตามมาตรา 152 วรรคสอง แห่งพระราชบัญญัติธุรกิจสถาบันการเงิน พ.ศ. 2551"ยึด" หมายความว่า การกระทําใดๆ ต่อทรัพย์สินของบุคคลที่ถูกยึดหรืออายัดทรัพย์สินเพื่อให้ทรัพย์สินนั้นได้เข้ามาอยู่ในความควบคุมดูแล หรือครอบครองของธนาคารแห่งประเทศไทยหรือผู้ดําเนินการยึดหรืออายัดทรัพย์สิน หรือบุคคลที่ธนาคารแห่งประเทศไทยมอบหมายให้ทําหน้าที่เก็บรักษาทรัพย์สิน"อายัด" หมายความว่า การสั่งให้บุคคลที่ถูกยึดหรืออายัดทรัพย์สินหรือบุคคลภายนอก มิให้จําหน่าย จ่าย โอน หรือกระทํานิติกรรมใด ๆ เกี่ยวกับทรัพย์สิน หรือสิทธิเรียกร้องที่ได้สั่งอายัดไว้ รวมถึงการสั่งให้บุคคลภายนอก มิให้นําส่งทรัพย์สิน หรือชําระหนี้แก่ บุคคลที่ถูกยึดหรืออายัดทรัพย์สิน รวมทั้งสั่งให้ส่งมอบ หรือชําระหนี้ต่อธนาคารแห่งประเทศไทย"ทรัพย์สินที่ถูกยึดหรืออายัด" หมายความว่า ทรัพย์สินของบุคคลผู้กระทําความผิดตามมาตรา 140 มาตรา 141 มาตรา 142 มาตรา 143 มาตรา 144 มาตรา 145 มาตรา 146 หรือมาตรา 148 มาตรา 149 และมาตรา 150 แห่งพระราชบัญญัติธุรกิจสถาบันการเงิน พ.ศ. 2551 หรือทรัพย์สินซึ่งตามกฎหมายอาจถือได้ว่าเป็นของบุคคลผู้กระทําความผิดดังกล่าว หรือทรัพย์สินซึ่งตามพฤติการณ์มีเหตุอันควรเชื่อได้ว่าเป็นของบุคคลผู้กระทําความผิดดังกล่าว ข้อ 2 ในการดําเนินการยึดหรืออายัดทรัพย์สิน ตามมาตรา 152 แห่งพระราชบัญญัติธุรกิจสถาบันการเงิน พ.ศ. 2551 ให้ดําเนินการอายัดทรัพย์สินของบุคคลผู้กระทําความผิดเพื่อป้องกันการยักย้าย ถ่ายเททรัพย์สิน หรือโอนทรัพย์สิน หรือสิทธิตามเอกสาร สิทธิต่าง ๆ ไปให้บุคคลอื่นโดยหากปล่อยไว้เนิ่นซ้ําไว้อาจเกิดความเสียหายแก่ประโยชน์ของประชาชนไว้ก่อน หากดําเนินการอายัดทรัพย์สินดังกล่าวแล้วแต่ไม่เป็นผล หรือการดําเนินการยึดทรัพย์สินจะก่อให้เกิดประโยชน์แก่ประชาชนมากกว่า ก็ให้ดําเนินการยึดทรัพย์สินนั้นก่อนการดําเนินการอายัดทรัพย์สินก็ได้ ข้อ 3 วิธีการส่งคําสั่งยึดหรืออายัดทรัพย์สินหรือเอกสาร ให้นําบทบัญญัติเรื่องการยื่นและส่งคําคู่ความและเอกสาร แห่งประมวลกฎหมายวิธีพิจารณาความแพ่งมาใช้บังคับโดยอนุโลม ข้อ 4 หากประกาศนี้มิได้กําหนดวิธีการยึดหรืออายัดทรัพย์สินในเรื่องใดไว้เป็นการเฉพาะ ให้นําบทบัญญัติเกี่ยวกับการยึดหรืออายัดทรัพย์สินตามประมวลกฎหมายวิธีพิจารณาความแพ่งมาใช้บังคับโดยอนุโลม หมวด 2การอายัดทรัพย์สิน--------------------------------- ข้อ 5 เมื่อธนาคารแห่งประเทศไทยมีคําสั่งอายัดทรัพย์สิน หรือศาลมีคําสั่งขยายระยะเวลาคําสั่งอายัดทรัพย์สิน ให้ธนาคารแห่งประเทศไทยส่งคําสั่งดังกล่าวให้แก่กรมที่ดิน กรมการขนส่งทางบก กรมขนส่งทางน้ําและพาณิชยนาวี กรมบังคับคดี สถาบันการเงิน สถาบันการเงินเฉพาะกิจบริษัทหลักทรัพย์ บริษัทบริหารสินทรัพย์ บรรษัทบริหารสินทรัพย์ไทย นายทะเบียนตลาดหลักทรัพย์แห่งประเทศไทย บริษัท ศูนย์รับฝากหลักทรัพย์ (ประเทศไทย) จํากัด หรือนายทะเบียนทรัพย์สินหรือผู้มีสิทธิครอบครองทรัพย์สิน กรณีทรัพย์สินเป็นสิทธิเรียกร้องให้ส่งคําสั่งแก่บุคคลภายนอกที่มีหน้าที่ ความรับผิดในการชําระเงินหรือส่งมอบสิ่งของตามสิทธิเรียกร้อง คําสั่งอายัดทรัพย์สินดังกล่าวต้องมีข้อห้ามบุคคลที่ถูกยึดหรืออายัดทรัพย์สินหรือบุคคลภายนอก งดเว้นการจําหน่าย จ่าย โอน การชําระเงิน การส่งมอบสิ่งของหรือกระทํานิติกรรมใด ๆ เกี่ยวกับทรัพย์สิน หรือสิทธิเรียกร้อง ที่มีอยู่ในขณะรับคําสั่งอายัด หรือที่จะเกิดขึ้นในภายหน้าตลอดระยะเวลาที่คําสั่งอายัดนั้นยังมีผล ข้อ 6 ให้ผู้ที่ได้รับคําสั่งอายัดทรัพย์สินตามข้อ 5 มีหน้าที่ต้องแจ้งผลการดําเนินการอายัดทรัพย์สินให้ธนาคารแห่งประเทศไทยทราบภายใน 15 วันนับแต่วันที่ลงในหนังสือนําส่งคําสั่งอายัดทรัพย์สิน ผู้ใดฝ่าฝืนคําสั่งอายัดทรัพย์สินดังกล่าวต้องระวางโทษตามมาตรา 152 วรรคสี่ แห่งพระราชบัญญัติธุรกิจสถาบันการเงิน พ.ศ. 2551 ข้อ 7 เมื่อพ้นกําหนดเวลาตามข้อ 6 ให้ธนาคารแห่งประเทศไทยแจ้งคําสั่งอายัดทรัพย์สินและผลการดําเนินการอายัดทรัพย์สินตามข้อ 5 ให้บุคคลที่ถูกยึดหรืออายัดทรัพย์สินทราบ กรณีอายัดทรัพย์สินซึ่งตามกฎหมายอาจถือได้ว่าเป็นของบุคคลผู้กระทําความผิด หรือทรัพย์สินซึ่งตามพฤติการณ์มีเหตุอันควรเชื่อได้ว่าเป็นของบุคคลผู้กระทําความผิด ให้ธนาคารแห่งประเทศไทยแจ้งการอายัดให้แก่เจ้าของทรัพย์สินหรือผู้ทรงสิทธิเรียกร้องนั้นทราบด้วย ข้อ 8 กรณีการอายัดสิทธิเรียกร้องแห่งรายได้เป็นคราว ๆ ให้รวมตลอดถึงจํานวนเงินซึ่งถึงกําหนดชําระภายหลังการอายัดนั้นด้วย ข้อ 9 กรณีการอายัดสังหาริมทรัพย์ ให้ครอบถึงดอกผลแห่งทรัพย์นั้นด้วย ข้อ 10 การอายัดสิทธิเรียกร้องซึ่งมีต่อบุคคลภายนอกในอันที่จะเรียกให้ชําระเงินจํานวนหนึ่ง ซึ่งมีการจดทะเบียนจํานองเป็นประกัน การอายัดสิทธิเรียกร้องให้รวมตลอดถึงการจํานองด้วย แต่ทั้งนี้ธนาคารแห่งประเทศไทยต้องแจ้งคําสั่งอายัดทรัพย์นั้นไปยังเจ้าพนักงานที่ดินหรือเจ้าหน้าที่ผู้มีอํานาจหน้าที่ในการจดทะเบียนสิทธิและนิติกรรม และให้เจ้าพนักงานที่ดินหรือเจ้าหน้าที่ผู้มีอํานาจหน้าที่ในการจดทะเบียนสิทธิและนิติกรรม จดแจ้งไว้ในทะเบียน หมวด 3การยึดทรัพย์สิน------------------------------------- ข้อ 11 เมื่อธนาคารแห่งประเทศไทยจะดําเนินการยึดทรัพย์สินใด ให้ธนาคารแห่งประเทศไทยมีคําสั่งยึดทรัพย์สินเป็นรายกรณี ข้อ 12 กรณีธนาคารแห่งประเทศไทยมีคําสั่งยึดอสังหาริมทรัพย์ใดแล้ว ให้ธนาคารแห่งประเทศไทยมีหนังสือส่งคําสั่งยึดอสังหาริมทรัพย์ ให้เจ้าพนักงานที่ดินหรือเจ้าหน้าที่ผู้มีอํานาจหน้าที่ในการจดทะเบียนสิทธิและนิติกรรมเกี่ยวกับอสังหาริมทรัพย์นั้นทราบ เพื่อให้เจ้าพนักงานที่ดินหรือเจ้าหน้าที่ดังกล่าวจดบันทึกการยึดอสังหาริมทรัพย์ดังกล่วไว้ในทะเบียนและให้ผู้ดําเนินการยึดหรืออายัดทรัพย์สินดําเนินการปิดประกาศการยึดไว้ ณ บริเวณอสังหาริมทรัพย์นั้น ข้อ 13 ก่อนดําเนินการยึดทรัพย์สินใดให้ผู้ดําเนินการยึดหรืออายัดทรัพย์สินตรวจสอบและทําความเข้าใจให้แน่ชัดว่าจะต้องยึดทรัพย์สินอะไรบ้าง ของใคร และจํานวนราคาทรัพย์สินที่จะยึดได้ตามกฎหมายมีประมาณเท่าใด ข้อ 14 เพื่อให้การยึดทรัพย์สินสําเร็จด้วยความเรียบร้อยและโปร่งใส ให้ผู้ดําเนินการยึดหรืออายัดทรัพย์สินประสานให้มีเจ้าพนักงานตํารวจอยู่ร่วมในขณะยึดทรัพย์สินด้วย เว้นแต่ ในกรณีที่ธนาคารแห่งประเทศไทยหรือผู้ดําเนินการยึดหรืออายัดทรัพย์สินพิจารณาเห็นว่าจะไม่มีการขัดขวาง หรือโต้แย้งในขณะที่ดําเนินการยึดทรัพย์สินนั้น ข้อ 15 ให้ผู้ดําเนินการยึดหรืออายัดทรัพย์สินดําเนินการยึดทรัพย์สินได้ทุกวันในระหว่างพระอาทิตย์ขึ้นถึงตก เว้นแต่มีเหตุอันควรเห็นได้ว่าหากไม่กระทําการยึดทันที ทรัพย์สินจะสูญหายหรือถูกยักย้าย ให้มีอํานาจดําเนินการในเวลาอื่นตามที่ธนาคารแห่งประเทศไทยอนุญาตในการดําเนินการดังกล่าวให้นําคําสั่งยึดทรัพย์สินติดตัวไปด้วย ข้อ 16 ก่อนดําเนินการยึดทรัพย์สินให้ผู้ดําเนินการยึดหรืออายัดทรัพย์สินแสดงคําสั่งยึดทรัพย์สิน คําสั่งแต่งตั้งผู้ดําเนินการยึดหรืออายัดทรัพย์สิน และบัตรประจําตัวพนักงานธนาคารแห่งประเทศไทยต่อเจ้าของหรือผู้มีสิทธิ์ในทรัพย์สินดังกล่าว ถ้าไม่พบให้แสดงต่อผู้ครอบครองหรือบุคคลในครอบครัว หากไม่พบผู้ใด ขอให้เจ้าพนักงานตํารวจหรือเจ้าพนักงานฝ่ายปกครองเป็นพยาน ข้อ 17 การยึดสังหาริมทรัพย์ที่มีรูปร่างให้ผู้ดําเนินการยึดหรืออายัดทรัพย์สินแสดงเครื่องหมายที่ทรัพย์สินให้เห็นได้ชัดเจนว่ามีการยึดแล้วตามวิธีที่เห็นสมควร และทําบัญชีทรัพย์สินที่ยึด โดยแสดงรายละเอียดเกี่ยวกับทรัพย์สิน เช่น ชื่อ ประเภท จํานวน ขนาด น้ําหนัก หรือสภาพทรัพย์สิน ตามลําดับหมายเลขไว้ และจัดการให้เจ้าของหรือผู้มีสิทธิในทรัพย์สินนั้น หรือผู้ครอบครองหรือบุคคลในครอบครัวของผู้ครอบครองทรัพย์สินนั้นลงลายมือชื่อรับรองบัญชีทรัพย์สินที่ยึดไว้หากผู้นั้นไม่ยินยอมลงลายมือชื่อ หรือในกรณีที่ไม่มีบุคคลดังกล่าว ให้จดแจ้งในบัญชีทรัพย์สินที่ยึดและให้เจ้าพนักงานตํารวจหรือเจ้าหน้าที่ฝ่ายปกครองแห่งท้องที่นั้นลงลายมือชื่อรับรองแทน ข้อ 18 กรณีการยึดที่ดินที่มีโรงเรือน สิ่งปลูกสร้างของผู้อื่นหรือที่ผู้อื่นมีสิทธิรวมอยู่ด้วย ให้ผู้ดําเนินการยึดหรืออายัดทรัพย์สินจดบันทึกถ้อยคําผู้เป็นเจ้าของ หรือผู้มีสิทธิในโรงเรือนหรือสิ่งปลูกสร้างให้ปรากฏว่ามีสิทธิในที่ดินอย่างไร ข้อ 19 กรณีการยึดสิ่งปลูกสร้างให้ผู้ดําเนินการยึดหรืออายัดทรัพย์สินจดรายละเอียดสิ่งปลูกสร้าง พร้อมทั้งถ่ายภาพสิ่งปลูกสร้างนั้น ข้อ 20 การยึดทรัพย์สิน ให้ผู้ดําเนินการยึดหรืออายัดมีหนังสือแจ้งการยึดทรัพย์สินดังกล่าวให้บุคคลที่ถูกยึดหรืออายัดทรัพย์สิน เจ้าของทรัพย์สินและเจ้าของรวม หรือผู้มีสิทธิในทรัพย์สินทราบ ถ้าไม่สามารถแจ้งแก่บุคคลดังกล่าวได้ ให้ปิดหนังสือแจ้งการยึดไว้ ณ สถานีตํารวจแห่งท้องที่ที่ทําการยึดทรัพย์สินนั้น หรือประกาศหนังสือแจ้งการยึดทางหนังสือพิมพ์รายวันไม่เกิน 7 วัน กรณียึดสังหาริมทรัพย์ที่มีทะเบียนกรรมสิทธิ์ ให้ผู้ดําเนินการยึดหรืออายัดทรัพย์สิน แจ้งการยึดไปยังนายทะเบียนทรัพย์สินนั้น เพื่อให้นายทะเบียนทรัพย์สินบันทึกการยึดไว้ในทะเบียน ข้อ 21 เมื่อดําเนินการยึดทรัพย์สินเสร็จแล้ว ให้ผู้ดําเนินการยึดหรืออายัดทรัพย์สินทํารายงานและบัญชีทรัพย์สินที่ยึด เสนอต่อธนาคารแห่งประเทศไทย ข้อ 22 การยึดสังหาริมทรัพย์มีรูปร่าง และอสังหาริมทรัพย์ให้ครอบไปถึงดอกผลแห่งทรัพย์สินนั้นด้วย ข้อ 23 ธนาคารแห่งประเทศไทยหรือผู้ดําเนินการยึดหรืออายัดทรัพย์สินจะนําทรัพย์สินที่มีรูปร่างที่ยึดหรืออายัดไว้ฝากไว้ ณ สถานที่ใด หรือแก่บุคคลใด หรือมอบไว้ในอารักขาของบุคคลอื่นใดซึ่งครอบครองทรัพย์สินนั้นอยู่ หรือมอบไว้ในอารักขาของ บุคคลที่ถูกยึดหรืออายัดทรัพย์สินก็ได้ ตามความเหมาะสมแล้วแต่กรณี หากดําเนินการตามาวรรคหนึ่งไม่ได้ ให้ธนาคารแห่งประเทศไทยเช่าสถานที่เก็บรักษาหรือจะจ้างคนเฝ้าทรัพย์สินนั้นไว้ก็ได้ ข้อ 24 ในกรณีจําเป็นเนื่องจากสภาพทรัพย์สินไม่เหมาะสมที่จะเก็บรักษาไว้ หรือการเก็บรักษาทรัพย์สินนั้นไว้จะไม่คุ้มกับค่าใช้จ่าย หรือมีข้อยุ่งยากเกินควร ธนาคารแห่งประเทศไทยอาจขายทอดตลาดทรัพย์สิน หรือดําเนินการขายโดยวิธีอื่นตามที่ธนาคารแห่งประเทศไทยเห็นสมควรและให้นําส่งเงินที่ได้จากการขายเก็บรักษาไว้ตามที่ธนาคารแห่งประเทศไทยเห็นสมควร หมวด 4การกําหนดจํานวนเงินที่จําเป็นสําหรับการดํารงชีพและเลี้ยงดูครอบครัวของผู้กระทําความผิดที่ถูกยึดหรืออายัดทรัพย์สิน---------------------------------------------------------------------------- ข้อ 25 เพื่อการดํารงชีพและเลี้ยงดูครอบครัวของผู้กระทําความผิดที่ถูกยึดหรืออายัดทรัพย์สิน ทรัพย์สินที่ไม่อาจยึดหรืออายัดได้ และไม่อยู่ในบังคับแห่งประกาศนี้ ได้แก่ (1) ทรัพย์สินที่ระบุไว้ ดังต่อไปนี้ (ก) เครื่องนุ่งห่มหลับนอน หรือเครื่องใช้ในครัวเรือน หรือเครื่องใช้สอยส่วนตัวโดยประมาณรวมกันราคาไม่เกินห้าหมื่นบาท ในกรณีที่ธนาคารแห่งประเทศไทยเห็นสมควรจะกําหนดให้ทรัพย์สินดังกล่าวที่มีราคาเกินห้าหมื่นบาทไม่ตกอยู่ในการยึดนี้ก็ได้โดยคํานึงถึงความจําเป็นตามฐานะของผู้กระทําความผิดที่ถูกยึดหรืออายัดทรัพย์สิน (ข) เครื่องมือหรือเครื่องใช้ที่จําเป็นในการเลี้ยงชีพหรือประกอบวิชาชีพโดยประมาณรวมกันราคาไม่เกินหนึ่งแสนบาท ในกรณีผู้กระทําความผิดที่ถูกยึดหรืออายัดทรัพย์สิน มีคําขอโดยทําเป็นคําร้องต่อธนาคารแห่งประเทศไทยขออนุญาตยึดหน่วงและใช้เครื่องมือหรือเครื่องใช้อันจําเป็นเพื่อดําเนินการเลี้ยงชีพหรือประกอบวิชาชีพอันมีราคาเกินกว่าที่กําหนดดังกล่าว ให้ธนาคารแห่งประเทศไทยมีอํานาจพิจารณาอนุญาตหรือไม่อนุญาตภายในบังคับแห่งเงื่อนไขตามสมควร (ค) วัตถุ เครื่องใช้ และอุปกรณ์ที่จําเป็นต้องใช้ทําหน้าที่แทนหรือช่วยอวัยวะของผู้กระทําความผิดที่ถูกยึดหรืออายัดทรัพย์สิน (ง) ทรัพย์สินอย่างใดที่โอนกันไม่ได้ตามกฎหมายหรือตามกฎหมายย่อมไม่อยู่ในความรับผิดแห่งการบังคับคดี (จ) ทรัพย์สินของผู้กระทําความผิดที่ถูกยึดหรืออายัดทรัพย์สิน อันมีลักษณะเป็นของส่วนตัวโดยแท้ เช่น หนังสือสําหรับวงศ์ตระกูลโดยเฉพาะ (2) ภายใต้บังคับบทบัญญัติแห่งกฎหมายอื่น เงินหรือสิทธิเรียกร้องเป็นเงินของผู้กระทําความผิดที่ถูกยึดหรืออายัดทรัพย์สิน ดังต่อไปนี้ (ก) เบี้ยเลี้ยงชีพซึ่งตามกฎหมายกําหนดไว้ และเงินรายได้เป็นคราว ๆ อันบุคคลภายนอกได้ยกให้เพื่อเลี้ยงชีพในอัตราร้อยละ 70 ของเงินจํานวนที่มีสิทธิได้รับนั้นก่อนหักค่าใช้จ่ายอื่น หรือตามจํานวนที่ธนาคารแห่งประเทศไทยเห็นสมควร แต่ต้องไม่น้อยกว่าเดือนละหนึ่งหมื่นบาท (ข) เงินเดือน ค่าจ้าง บํานาญ บําเหน็จและเบี้ยหวัดของข้าราชการ เจ้าหน้าที่หรือลูกจ้างของรัฐบาล และเงินสงเคราะห์หรือบํานาญที่รัฐได้จ่ายให้แก่คู่สมรสหรือญาติที่ยังมีชีวิตของผู้กระทําความผิดที่ถูกยึดหรืออายัดทรัพย์สิน (ค) เงินเดือน ค่าจ้าง บํานาญ ค่าชดใช้ เงินสงเคราะห์ หรือรายได้อื่นในลักษณะเดียวกันของพนักงาน ลูกจ้าง หรือคนงาน นอกจากที่กล่าวไว้ใน (ข) ที่นายจ้างจ่ายให้แก่ผู้กระทําความผิดที่ถูกยึดหรืออายัดทรัพย์สิน หรือคู่สมรสหรือญาติที่ยังมีชีวิตของผู้กระทําความผิดที่ถูกยึดหรืออายัดทรัพย์สินด้วย ในอัตราร้อยละ 70 ของเงินจํานวนที่มีสิทธิได้รับนั้นก่อนหักค่าใช้จ่ายอื่น หรือตามจํานวนที่ธนาคารแห่งประเทศไทยเห็นสมควร แต่ต้องไม่น้อยกว่าเดือนละหนึ่งหมื่นบาท (ง) เงินฌาปนกิจสงเคราะห์ที่ผู้กระทําความผิดที่ถูกยึดหรืออายัดทรัพย์สินได้รับอันเนื่องมาจากความตายของบุคคลอื่นเป็นจํานวนตามที่จําเป็นในการดําเนินการฌาปนกิจศพตามฐานะของผู้ตายหรือตามจํานวนที่ธนาคารแห่งประเทศไทยเห็นสมควร (3) ทรัพย์สินของกสิกร ตามพระราชบัญญัติว่าด้วยการยึดทรัพย์สินของกสิกรพุทธศักราช 2475 ข้อ 26 การกําหนดจํานวนเงินตามข้อ 25 หรือการกําหนดจํานวนเงินอื่นใดเพื่อการดํารงชีพของผู้กระทําความผิดที่ถูกยึดหรืออายัดทรัพย์สิน ให้ธนาคารแห่งประเทศไทยคํานึงถึงฐานะในทางครอบครัวของผู้กระทําความผิดที่ถูกยีดหรืออายัดทรัพย์สิน จํานวนบุพการีและผู้สืบสันดานซึ่งอยู่ในความอุปการะของบุคคลผู้กระทําความผิดที่ถูกยึดหรืออายัดทรัพย์สินด้วย หมวด 5การถอนการยึดหรืออายัดทรัพย์สิน---------------------------------------- ข้อ 27 ก่อนมีการฟ้องคดีต่อศาล เมื่อธนาคารแห่งประเทศไทยเห็นว่ามีเหตุอันสมควรธนาคารแห่งประเทศไทยอาจเพิกถอน คําสั่งยึดหรืออายัดทรัพย์สิน หรือถอน แก้ไข การยึดหรืออายัดทรัพย์สินก็ได้ ในกรณีดังกล่าวในวรรคก่อน ธนาคารแห่งประเทศไทยอาจตั้งคณะทํางานขึ้นคณะหนึ่งหรือหลายคณะ เพื่อพิจารณาเพิกถอน คําสั่งยึดหรืออายัดทรัพย์สิน หรือถอน แก้ไข การยึดหรืออายัดทรัพย์สินก็ได้อื่นๆ - 4.วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 1 มีนาคม 2554 (นายประสาร ไตรรัตน์วรกุล)ผู้ว่าการธนาคารแห่งประเทศไทย